ประกาศกระทรวงมหาดไทยเรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษตามมติคณะรัฐมนตรีเมื่อวันที่ ๑๖ มกราคม พ.ศ. ๒๕๖๑[๑] อาศัยอำนาจตามความในมาตรา ๕ แห่งพระราชบัญญัติคนเข้าเมืองพ.ศ. ๒๕๒๒ ซึ่งแก้ไขเพิ่มเติมโดยประกาศคณะรักษาความสงบแห่งชาติฉบับที่ ๘๗/๒๕๕๗ ลงวันที่ ๑๐ กรกฎาคม พุทธศักราช ๒๕๕๗ เรื่อง การแก้ไขเพิ่มเติมผู้รักษาการตามกฎหมายที่เกี่ยวข้องกับอำนาจหน้าที่ของเจ้าพนักงานตำรวจและมาตรา ๑๗ แห่งพระราชบัญญัติคนเข้าเมืองพ.ศ. ๒๕๒๒ นายกรัฐมนตรีและรัฐมนตรีว่าการกระทรวงมหาดไทยโดยอนุมัติของคณะรัฐมนตรีเมื่อวันที่ ๑๖ มกราคม พ.ศ. ๒๕๖๑ ออกประกาศไว้ดังต่อไปนี้ข้อ๑ คนต่างด้าวที่จะได้รับอนุญาตให้เข้ามาอยู่ในราชอาณาจักรเป็นกรณีพิเศษตามประกาศนี้ หมายถึง(๑)คนต่างด้าวหลบหนีเข้าเมืองสัญชาติกัมพูชา ลาว และเมียนมา ที่ผ่านการตรวจสอบคัดกรอง ความสัมพันธ์นายจ้าง - ลูกจ้าง และมีหนังสือรับรองจากกรมการจัดหางานตามประกาศกระทรวงแรงงานเรื่อง หลักเกณฑ์ วิธีการ และเงื่อนไข ในการขออนุญาตทำงานและการอนุญาตให้ทำงานตามพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ ฉบับลงวันที่ ๑๒ตุลาคม พ.ศ. ๒๕๖๐ ที่ยังไม่ได้พิสูจน์สัญชาติหรือผ่านการพิสูจน์สัญชาติจากประเทศต้นทางหรือที่ได้รับการตรวจลงตราและประทับตราให้อยู่ในราชอาณาจักรถึงวันที่ ๓๑ มีนาคม พ.ศ. ๒๕๖๑และมีอายุไม่เกินห้าสิบห้าปีนับถึงวันที่ ๓๑ มีนาคม พ.ศ. ๒๕๖๑ ทั้งนี้ ให้หมายความรวมถึงบุตรของคนต่างด้าวที่เกิดในราชอาณาจักรระหว่างบิดา หรือมารดาได้รับอนุญาตให้อยู่ในราชอาณาจักร(๒)คนต่างด้าวสัญชาติเมียนมา ลาว และกัมพูชารวมถึงผู้ติดตามซึ่งเป็นบุตรของคนต่างด้าวดังกล่าวที่อายุไม่เกินสิบแปดปีที่ได้จัดทำทะเบียนประวัติหรือบัตรประจำตัวตามกฎหมายว่าด้วยการทะเบียนราษฎรและได้รับอนุญาตให้ทำงานตามกฎหมายว่าด้วยการบริหารจัดการการทำงานของคนต่างด้าวตามประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับคนต่างด้าวสัญชาติเมียนมา ลาว และกัมพูชา ตามมติคณะรัฐมนตรี เมื่อวันที่๒๓ กุมภาพันธ์ พ.ศ. ๒๕๕๙ ฉบับลงวันที่ ๒๙ เมษายน พ.ศ. ๒๕๕๙และประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ สำหรับคนต่างด้าวสัญชาติเมียนมา ลาวและกัมพูชา ตามมติคณะรัฐมนตรี เมื่อวันที่ ๒๓กุมภาพันธ์ พ.ศ. ๒๕๕๙ (ฉบับที่ ๒) ลงวันที่ ๓๐ ธันวาคม พ.ศ. ๒๕๕๙ ที่ยังไม่ได้พิสูจน์สัญชาติหรือผ่านการพิสูจน์สัญชาติ จากประเทศต้นทางหรือที่ได้รับการตรวจลงตราและประทับตราให้อยู่ในราชอาณาจักรถึงวันที่ ๓๑ มีนาคมพ.ศ. ๒๕๖๑ และมีอายุไม่เกินห้าสิบห้าปีนับถึงวันที่ ๓๑ มีนาคม พ.ศ.๒๕๖๑ ทั้งนี้ให้หมายความรวมถึงบุตรของคนต่างด้าวที่เกิดในราชอาณาจักรระหว่างบิดามารดาได้รับอนุญาตให้อยู่ในราชอาณาจักร(๓)คนต่างด้าวหลบหนีเข้าเมืองสัญชาติเมียนมา ลาว และกัมพูชารวมถึงผู้ติดตามซึ่งเป็นบุตรของคนต่างด้าวดังกล่าวที่อายุไม่เกินสิบแปดปี ที่ได้จัดทำทะเบียนประวัติหรือบัตรประจำตัวตามกฎหมายว่าด้วยการทะเบียนราษฎรและได้รับอนุญาตให้ทำงานตามกฎหมายว่าด้วยการบริหารจัดการการทำงานของคนต่างด้าวตามประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ ตามมติคณะรัฐมนตรี เมื่อวันที่ ๒๓กุมภาพันธ์ พ.ศ. ๒๕๕๙ ที่อยู่ระหว่างการตรวจสัญชาติ ฉบับลงวันที่ ๒๙ เมษายน พ.ศ.๒๕๕๙ และประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษตามมติคณะรัฐมนตรี เมื่อวันที่ ๒๓ กุมภาพันธ์ พ.ศ. ๒๕๕๙ ที่อยู่ระหว่างการตรวจสัญชาติ(ฉบับที่ ๒) ลงวันที่ ๓๐ ธันวาคม พ.ศ. ๒๕๕๙ ที่ยังไม่ได้พิสูจน์สัญชาติหรือผ่านการพิสูจน์สัญชาติจากประเทศต้นทางหรือที่ได้รับการตรวจลงตราและประทับตราให้อยู่ในราชอาณาจักรถึงวันที่ ๓๑ มีนาคมพ.ศ. ๒๕๖๑ และมีอายุ ไม่เกินห้าสิบห้าปีนับถึงวันที่ ๓๑ มีนาคม พ.ศ. ๒๕๖๑ ทั้งนี้ให้หมายความรวมถึงบุตรของคนต่างด้าวที่เกิดในราชอาณาจักรระหว่างบิดามารดาได้รับอนุญาตให้อยู่ในราชอาณาจักร(๔)คนต่างด้าวสัญชาติเมียนมา ลาว และกัมพูชา รวมถึงผู้ติดตามซึ่งเป็นบุตรของคนต่างด้าวดังกล่าวที่อายุไม่เกินสิบแปดปีที่ได้รับการตรวจลงตราและประทับตราให้อยู่ในราชอาณาจักรถึงวันที่ ๓๑ มีนาคม พ.ศ.๒๕๖๑ ตามประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษและการยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะสำหรับคนต่างด้าวสัญชาติเมียนมาลาว และกัมพูชา ตามมติคณะรัฐมนตรี เมื่อวันที่ ๒๕ ตุลาคม พ.ศ. ๒๕๕๙ฉบับลงวันที่ ๓๐ ธันวาคม ๒๕๕๙ และมีอายุไม่เกินห้าสิบห้าปี นับถึงวันที่ ๓๑ มีนาคมพ.ศ. ๒๕๖๑ ทั้งนี้ให้หมายความรวมถึงบุตรของคนต่างด้าวที่เกิดในราชอาณาจักรระหว่างบิดามารดาได้รับอนุญาตให้อยู่ในราชอาณาจักรข้อ๒ คนต่างด้าวตามข้อ ๑ที่ยังไม่ได้พิสูจน์สัญชาติจากประเทศต้นทางและประสงค์จะอยู่ในราชอาณาจักรต่อไปเพื่อการทำงานกับนายจ้างให้นายจ้างนำคนต่างด้าวไปรายงานตัวเพื่อจัดทำทะเบียนประวัติและบัตรประจำตัวตามกฎหมายว่าด้วยการทะเบียนราษฎรตรวจสุขภาพ ประกันสุขภาพและขอรับใบอนุญาตทำงานตามกฎหมายว่าด้วยการบริหารจัดการการทำงานของคนต่างด้าวณ ศูนย์บริการแบบเบ็ดเสร็จในท้องที่กรุงเทพมหานครหรือจังหวัดที่เป็นที่ตั้งสถานประกอบการของนายจ้าง ตั้งแต่วันที่ ๕ กุมภาพันธ์พ.ศ. ๒๕๖๑ ถึงวันที่ ๓๑ มีนาคม พ.ศ. ๒๕๖๑ ทั้งนี้ในกรณีบุตรที่อายุตั้งแต่สิบห้าปีแต่ไม่เกินสิบแปดปีประสงค์จะทำงานกับนายจ้างให้สามารถทำงานได้ภายใต้บทบัญญัติของกฎหมายบุตรของคนต่างด้าวที่ได้รับอนุญาตตามวรรคหนึ่งต่อมามีอายุเกินสิบแปดปีหากประสงค์จะอยู่ในราชอาณาจักรต่อไปจะต้องทำงานกับนายจ้างโดยให้ดำเนินการขอรับใบอนุญาตทำงานและแก้ไขทะเบียนประวัติภายในหกสิบวันก่อนมีอายุครบสิบแปดปีบริบูรณ์คนต่างด้าวที่ได้ดำเนินการตามวรรคหนึ่งและวรรคสองแล้วให้อยู่ในราชอาณาจักรเป็นการชั่วคราวเพื่อรอการส่งกลับได้ไม่เกินวันที่ ๓๐มิถุนายน พ.ศ. ๒๕๖๑ในกรณีสถานที่ตามวรรคหนึ่งไม่เพียงพอต่อการรองรับการขออนุญาตอยู่ในราชอาณาจักรตามประกาศนี้ให้กรมการจัดหางานกระทรวงแรงงาน กำหนดสถานที่อื่นตามความเหมาะสม[๒]ข้อ ๒/๑[๓] ในกรณีที่นายจ้างได้นำคนต่างด้าวไปดำเนินการตามข้อ๒ และได้ยื่นขอจัดทำทะเบียนประวัติหรือปรับปรุงทะเบียนประวัติ ตามประกาศนี้กับกรมการจัดหางาน ณ สถานที่ที่กรมการจัดหางานกำหนด ภายในวันที่ ๓๑ มีนาคม พ.ศ.๒๕๖๑ แล้วให้คนต่างด้าวผู้นั้นได้รับอนุญาตให้อยู่ในราชอาณาจักรเป็นการชั่วคราวเพื่อรอการส่งกลับได้ถึงวันที่๓๐ มิถุนายน พ.ศ. ๒๕๖๑ เพื่อจัดทำทะเบียนประวัติหรือบัตรประจำตัวตามกฎหมายว่าด้วยการทะเบียนราษฎรตรวจสุขภาพ ประกันสุขภาพอนุญาตทำงานตามกฎหมายว่าด้วยการบริหารจัดการการทำงานของคนต่างด้าวและพิสูจน์สัญชาติให้แล้วเสร็จภายในกำหนดเวลาดังกล่าวในระหว่างที่ยังไม่ได้จัดทำทะเบียนประวัติให้ใช้เอกสารที่ได้รับอนุญาตให้อยู่ในราชอาณาจักรตามประกาศกระทรวงแรงงานหรือบัตรประจำตัวคนซึ่งไม่มีสัญชาติไทย(บัตรสีชมพูเดิม)ที่ได้รับอนุญาตให้อยู่ในราชอาณาจักรตามข้อ ๑ ของประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษตามมติคณะรัฐมนตรี เมื่อวันที่ ๑๖ มกราคม พ.ศ. ๒๕๖๑ ฉบับลงวันที่ ๑ กุมภาพันธ์พ.ศ. ๒๕๖๑ เป็นหลักฐานในการแสดงตนข้อ๓ มิให้นำมาตรา ๕๔แห่งพระราชบัญญัติคนเข้าเมือง พ.ศ. ๒๕๒๒ มาใช้บังคับแก่คนต่างด้าวตามข้อ๑ ที่ได้รับอนุญาตให้อยู่ในราชอาณาจักรตามข้อ ๒ข้อ๔ การอนุญาตให้คนต่างด้าวอยู่ในราชอาณาจักรได้เป็นการชั่วคราวตามประกาศนี้เป็นอันสิ้นผลในกรณีอย่างใดอย่างหนึ่ง ดังต่อไปนี้(๑)เป็นโรคต้องห้ามตามที่กระทรวงสาธารณสุขประกาศกำหนดหรือเป็นผู้ที่สุขภาพไม่สมบูรณ์แข็งแรงที่เป็นอุปสรรคต่อการทำงานโดยอยู่ในดุลยพินิจของแพทย์(๒)ต้องโทษตามคำพิพากษาถึงที่สุดให้จำคุก เว้นแต่ความผิดซึ่งได้กระทำโดยประมาทหรือความผิดลหุโทษ(๓)ออกนอกเขตท้องที่กรุงเทพมหานครหรือจังหวัดที่ได้จัดทำทะเบียนประวัติหรือจังหวัดที่ได้รับอนุญาตให้ทำงานเว้นแต่(ก)ได้รับอนุญาตทำงานรับใช้ในบ้าน ให้เคลื่อนย้ายออกนอกเขตท้องที่จังหวัดที่ได้รับอนุญาตเพื่อติดตามนายจ้างสามีหรือภรรยาของนายจ้างไปทำหน้าที่การงานที่รับผิดชอบโดยนายจ้างสามีหรือภรรยาของนายจ้างและลูกจ้างจะต้องเดินทางไปด้วยกันและต้องแสดงบัตรประจำตัวต่อพนักงานเจ้าหน้าที่ทุกครั้งที่มีการขอตรวจสอบ(ข)ได้รับอนุญาตทำงานในกิจการประมงหรือขนถ่ายสินค้าทางน้ำให้เคลื่อนย้ายออกนอกท้องที่จังหวัดที่ได้รับอนุญาตโดยทางเรือหรือทางบกเพื่อไปทำงานในท้องที่ทุกแห่งที่มีท่าเรือทำการประมงทะเลหรือในเส้นทางที่เป็นปกติทางการค้าของกิจการขนถ่ายสินค้าได้ ทั้งนี้ มิให้ออกนอกเขตบริเวณท่าเรือที่ทำการประมงทะเลหรือขนถ่ายสินค้าในกรณีเคลื่อนย้ายออกนอกท้องที่จังหวัดที่ได้รับอนุญาตโดยทางบกต้องมีหนังสือรับรองจากกรมการจัดหางานหรือหน่วยงานในสังกัด(ค)เพื่อปฏิบัติตามกฎหมาย ระเบียบ ข้อบังคับ เป็นพยานศาล ได้รับหมายเรียกจากพนักงานสอบสวนมีหนังสือเรียกตัวจากหน่วยงานของรัฐในสังกัดกระทรวงแรงงาน หรือเพื่อการรักษาพยาบาลโดยมีหนังสือหรือเอกสารที่ราชการออกให้มาแสดง แล้วแต่กรณี(ง)ได้รับอนุญาตให้ทำงานกับนายจ้างใหม่หรือให้เพิ่มท้องที่การทำงานไปยังท้องที่จังหวัดอื่นตามกฎหมายว่าด้วยการบริหารจัดการการทำงานของคนต่างด้าวโดยมีหนังสือหรือเอกสารที่ราชการออกให้มาแสดง(จ) กรณีแรงงานต่างด้าวขอไปทัศนศึกษา หรือสันทนาการในเขตท้องที่จังหวัดอื่นให้นายจ้างจัดทำหนังสือพร้อมรายชื่อและเลขประจำตัวของคนต่างด้าวตามกฎหมายว่าด้วยการทะเบียนราษฎรที่จะไปทัศนศึกษาหรือสันทนาการแจ้งให้นายทะเบียนอำเภอหรือนายทะเบียนท้องถิ่นทราบก่อนวันเดินทางและเมื่อเดินทางกลับเข้ามาในท้องที่ ทั้งนี้ไม่เกินครั้งละเจ็ดวัน(ฉ)เป็นบุตรซึ่งเดินทางไปพร้อมกับบิดาหรือมารดาตามเงื่อนไขตามข้อ (ก) ถึงข้อ (จ)(๔) หน่วยงานด้านความมั่นคงหรือการรักษาความสงบเรียบร้อยรายงานว่าคนต่างด้าวดังกล่าวมีพฤติการณ์ที่ขัดต่อความสงบเรียบร้อยหรือศีลธรรมอันดีของประชาชนหรือมีพฤติการณ์อันน่าเชื่อว่าเป็นภัยต่อสังคมหรือจะก่อเหตุร้ายให้เกิดอันตรายต่อความสงบสุข หรือความปลอดภัยของประชาชนหรือความมั่นคงแห่งราชอาณาจักร(๕)ถูกเลิกจ้างไม่ว่าในกรณีใด ๆในกรณีตาม(๕) ให้นายจ้างแจ้งให้นายทะเบียนตามกฎหมายว่าด้วยการบริหารจัดการการทำงานของคนต่างด้าวทราบภายในเจ็ดวันนับแต่วันที่ได้เลิกจ้างคนต่างด้าวที่ถูกนายจ้างเดิมเลิกจ้างตาม(๕) หากประสงค์จะทำงานในราชอาณาจักรต่อไปต้องมีนายจ้างใหม่รับเข้าทำงานโดยให้คนต่างด้าวยื่นคำขอรับใบอนุญาตภายในสิบห้าวันนับแต่วันที่ไม่ได้ทำงานอยู่กับนายจ้างเดิมทั้งนี้ให้คนต่างด้าวยื่นคำขอรับใบอนุญาตภายในระยะเวลาและหลักเกณฑ์ที่อธิบดีกรมการจัดหางานกำหนดตามกฎหมายว่าด้วยการบริหารจัดการการทำงานของคนต่างด้าวการสิ้นผลการอนุญาตให้อยู่ในราชอาณาจักรได้เป็นการชั่วคราวของบุตรของคนต่างด้าวตามข้อ๒ ให้เป็นไปตามเงื่อนไขที่บังคับใช้กับบิดาหรือมารดาของคนต่างด้าวข้อ๕ การออกนอกเขตท้องที่กรุงเทพมหานครหรือจังหวัดที่ได้จัดทำทะเบียนประวัติของคนต่างด้าวเพื่อไปดำเนินการพิสูจน์สัญชาติให้ดำเนินการดังนี้(๑)กรณีพิสูจน์สัญชาติในราชอาณาจักร(ก)คนต่างด้าวที่ได้รับอนุญาตให้อยู่ในราชอาณาจักรและได้จัดทำบัตรประจำตัวคนซึ่งไม่มีสัญชาติไทยตามข้อ๒ แล้ว การเดินทางออกนอกเขตท้องที่จังหวัดให้ใช้บัตรประจำตัวดังกล่าวเป็นหลักฐานในการเดินทาง ทั้งนี้ ไม่เกินวันที่ ๓๐ มิถุนายน พ.ศ.๒๕๖๑(ข)คนต่างด้าวที่ยังไม่ได้มารายงานตัวและดำเนินการตามข้อ ๒ ให้ใช้เอกสารที่ได้รับอนุญาตให้อยู่ในราชอาณาจักรตามประกาศกระทรวงแรงงานหรือประกาศกระทรวงมหาดไทยตามข้อ ๑ แล้วแต่กรณี เป็นหลักฐานเพื่อการเดินทางออกนอกเขตท้องที่จังหวัด ทั้งนี้ ไม่เกินวันที่ ๓๑ มีนาคม พ.ศ.๒๕๖๑(๒)กรณีการเดินทางไปเพื่อพิสูจน์สัญชาติและรับหนังสือเดินทางเอกสารใช้แทนหนังสือเดินทางและหนังสือรับรองสถานะบุคคลของคนต่างด้าวนอกราชอาณาจักร ให้กรมการจัดหางานจัดทำหนังสือรับรองรายชื่อพร้อมเลขประจำตัวของคนต่างด้าวตามกฎหมายว่าด้วยการทะเบียนราษฎรเพื่อใช้เป็นเอกสารในการออกนอกเขตท้องที่จังหวัดและการดำเนินกรรมวิธีการเดินทางออกนอกราชอาณาจักร และกลับเข้ามาในราชอาณาจักรเพื่อดำเนินการเกี่ยวกับการทำงานข้อ๖ มิให้นำบทบัญญัติตามมาตรา๑๒ (๓) แห่งพระราชบัญญัติคนเข้าเมือง พ.ศ. ๒๕๒๒ มาใช้บังคับกับคนต่างด้าวตามข้อ๓ ที่ถือหนังสือเดินทาง เอกสารใช้แทนหนังสือเดินทาง หรือหนังสือรับรองสถานะบุคคลโดยได้รับการตรวจลงตราประเภทคนอยู่ชั่วคราวที่เข้ามาในราชอาณาจักรเพื่อการทำงานข้อ๗ หนังสือเดินทางเอกสารใช้แทนหนังสือเดินทาง หรือหนังสือรับรองสถานะบุคคลของคนต่างด้าวต้องเป็นแบบที่กระทรวงการต่างประเทศให้การรับรองข้อ๘ คนต่างด้าวที่ได้รับอนุญาตให้อยู่ในราชอาณาจักรตามประกาศนี้ที่ถือเอกสารตามข้อ๗ ประสงค์จะอยู่ในราชอาณาจักรเพื่อการทำงานกับนายจ้างให้ดำเนินการดังนี้(๑) คนต่างด้าวที่ผ่านการพิสูจน์สัญชาติที่ถือเอกสารตามข้อ๗ ที่ได้รับการตรวจลงตราและประทับตราอนุญาตให้คนต่างด้าวเข้ามาเพื่อทำงานอยู่ในราชอาณาจักรซึ่งการอนุญาตสิ้นสุดในวันที่๓๑ มีนาคม พ.ศ. ๒๕๖๑ ให้นายจ้างนำคนต่างด้าวไปรายงานตัว ณ ศูนย์บริการแบบเบ็ดเสร็จในกรุงเทพมหานครหรือจังหวัดที่เป็นที่ตั้งสถานประกอบการของนายจ้างตั้งแต่วันที่ ๔ กุมภาพันธ์ พ.ศ. ๒๕๖๑ ถึงวันที่ ๓๑ มีนาคม พ.ศ. ๒๕๖๑เพื่อให้พนักงานเจ้าหน้าที่ตามกฎหมายว่าด้วยคนเข้าเมืองตรวจอนุญาตให้คนต่างด้าวอยู่ในราชอาณาจักรต่อไปเพื่อการทำงาน ถึงวันที่๓๑ มีนาคม พ.ศ. ๒๕๖๓ พร้อมทั้งจัดทำทะเบียนประวัติ และบัตรประจำตัวตามกฎหมายว่าด้วยการทะเบียนราษฎรตรวจสุขภาพ ขึ้นทะเบียนเป็นผู้ประกันตนหรือประกันสุขภาพและขอรับใบอนุญาตทำงานตามกฎหมายว่าด้วยการบริหารจัดการการทำงานของคนต่างด้าว(๒) คนต่างด้าวที่พิสูจน์สัญชาติได้แล้วเสร็จก่อนวันที่ ๓๑มีนาคม พ.ศ. ๒๕๖๑ ให้นายจ้างนำคนต่างด้าวไปรายงานตัว ณศูนย์บริการแบบเบ็ดเสร็จในกรุงเทพมหานครหรือจังหวัดที่เป็นที่ตั้งสถานประกอบการของนายจ้างตั้งแต่วันที่ ๔ กุมภาพันธ์ พ.ศ. ๒๕๖๑ ถึงวันที่ ๓๑ มีนาคม พ.ศ. ๒๕๖๑เพื่อให้พนักงานเจ้าหน้าที่ตามกฎหมายว่าด้วยคนเข้าเมืองตรวจลงตราและประทับตราอนุญาตให้คนต่างด้าวเข้ามาเพื่อทำงานอยู่ในราชอาณาจักรถึงวันที่ ๓๑ มีนาคม พ.ศ. ๒๕๖๓ พร้อมทั้งจัดทำทะเบียนประวัติและบัตรประจำตัวตามกฎหมายว่าด้วยการทะเบียนราษฎร ตรวจสุขภาพขึ้นทะเบียนเป็นผู้ประกันตนหรือประกันสุขภาพและขอรับใบอนุญาตทำงานตามกฎหมายว่าด้วยการบริหารจัดการการทำงานของคนต่างด้าว(๓)คนต่างด้าวที่พิสูจน์สัญชาติแล้วเสร็จระหว่างวันที่ ๑ เมษายน พ.ศ. ๒๕๖๑ ถึงวันที่๓๐ มิถุนายน พ.ศ. ๒๕๖๑ให้นายจ้างนำคนต่างด้าวไปขอรับการตรวจลงตราและประทับตราอนุญาตให้เข้ามาอยู่ในราชอาณาจักรตรวจสุขภาพ ขึ้นทะเบียนเป็นผู้ประกันตนหรือประกันสุขภาพ ขอรับใบอนุญาตทำงานตามกฎหมายว่าด้วยการบริหารจัดการการทำงานของคนต่างด้าวและรายงานตัว จัดทำทะเบียนประวัติและบัตรประจำตัวตามกฎหมายว่าด้วยการทะเบียนราษฎร ภายในวันที่ ๓๐ มิถุนายน พ.ศ. ๒๕๖๑ ณสถานที่ตั้งหรือที่ทำการของแต่ละหน่วยงานในจังหวัดที่คนต่างด้าวผู้นั้นทำงานอยู่หรือกรุงเทพมหานครโดยจะได้รับอนุญาตให้อยู่ในราชอาณาจักรเป็นการชั่วคราวและอนุญาตให้ทำงานได้ถึงวันที่ ๓๑ มีนาคม พ.ศ. ๒๕๖๓ในกรณีที่คนต่างด้าวเดินทางไปรับเอกสารตามข้อ ๗ ณประเทศต้นทาง และได้เดินทางเข้ามาในราชอาณาจักร ให้พนักงานตรวจคนเข้าเมืองประจำด่านตรวจคนเข้าเมืองที่คนต่างด้าวนั้นผ่านเข้ามาในราชอาณาจักร ตรวจลงตราและประทับตราอนุญาตเพื่ออยู่ในราชอาณาจักรสำหรับผู้ติดตามซึ่งเป็นบุตรที่อายุไม่เกินสิบแปดปีให้ได้รับอนุญาตให้อยู่ในราชอาณาจักรเป็นการชั่วคราวตามระยะเวลาที่บิดาหรือมารดาของคนต่างด้าวได้รับอนุญาตให้อยู่ในราชอาณาจักร ทั้งนี้ให้สามารถทำงานได้ภายใต้บทบัญญัติของกฎหมายบุตรของคนต่างด้าวที่ได้รับอนุญาตตามวรรคหนึ่งต่อมามีอายุเกินสิบแปดปีให้ดำเนินการขอรับใบอนุญาตทำงาน และแก้ไขทะเบียนประวัติพร้อมทั้งยกเลิกรอยตราประทับ รหัส o (L-A) และให้ประทับตราอนุญาตประเภทคนอยู่ชั่วคราว รหัส L-Aภายในหกสิบวันก่อนมีอายุครบสิบแปดปีบริบูรณ์ข้อ ๘/๑[๔] ในกรณีที่นายจ้างได้นำคนต่างด้าวไปดำเนินการตามข้อ๘ (๑) และ (๒) และได้ยื่นขอจัดทำทะเบียนประวัติหรือปรับปรุงทะเบียนประวัติตามประกาศนี้ กับกรมการจัดหางาน ณ สถานที่ที่กรมการจัดหางานกำหนด ภายในวันที่ ๓๑มีนาคม พ.ศ. ๒๕๖๑ แล้วให้คนต่างด้าวผู้นั้นได้รับอนุญาตให้อยู่ในราชอาณาจักรเป็นการชั่วคราวถึงวันที่ ๓๐มิถุนายน พ.ศ. ๒๕๖๑เพื่อให้พนักงานเจ้าหน้าที่ตามกฎหมายว่าด้วยคนเข้าเมืองตรวจลงตราและประทับตราอนุญาตให้คนต่างด้าวอยู่ในราชอาณาจักรเพื่อทำงานกับนายจ้างหรือตรวจอนุญาตให้คนต่างด้าวอยู่ในราชอาณาจักรต่อไปเพื่อทำงาน ถึงวันที่ ๓๑ มีนาคมพ.ศ. ๒๕๖๓พร้อมทั้งจัดทำทะเบียนประวัติหรือบัตรประจำตัวตามกฎหมายว่าด้วยการทะเบียนราษฎรตรวจสุขภาพ ขึ้นทะเบียนเป็นผู้ประกันตนหรือประกันสุขภาพ และอนุญาตทำงานตามกฎหมายว่าด้วยการบริหารจัดการการทำงานของคนต่างด้าวข้อ ๙ ทั้งนี้การกรอกข้อมูลทะเบียนประวัติ การขอจดทะเบียนและขอมีบัตรประจำตัวคนซึ่งไม่มีสัญชาติไทย การตรวจลงตรา การขออยู่ต่อ และการอนุญาตทำงานของคนต่างด้าวและผู้ติดตามให้ใช้แบบท.บ. ๑ ท.บ. ๒ ท.ต. ๑ และ ท.ต. ๑/๑ แนบท้ายประกาศนี้ข้อ๑๐ การได้รับอนุญาตให้อยู่ในราชอาณาจักรของคนต่างด้าวจะสิ้นสุดลงก่อนระยะเวลาที่ได้รับอนุญาตตามข้อ๘ เมื่อไม่ได้ทำงานอยู่กับนายจ้างเดิม เว้นแต่จะได้รับอนุญาตจากนายทะเบียนตามกฎหมายว่าด้วยการบริหารจัดการการทำงานของคนต่างด้าวให้ทำงานกับนายจ้างใหม่ในลักษณะงานตามมาตรา ๑๒ (๓) แห่งพระราชบัญญัติคนเข้าเมือง พ.ศ. ๒๕๒๒ตามเงื่อนไขที่อธิบดีกรมการจัดหางานกำหนดตามกฎหมายว่าด้วยการบริหารจัดการการทำงานของคนต่างด้าวภายในสิบห้าวันนับแต่วันที่ไม่ได้ทำงานอยู่กับนายจ้างเดิมข้อ๑๑ เมื่อสิ้นสุดการอนุญาตหรือการอนุญาตเป็นอันสิ้นผลตามประกาศนี้ให้คนต่างด้าวดังกล่าวอยู่ในราชอาณาจักรได้อีกสิบห้าวันเพื่อเตรียมการเดินทางออกนอกราชอาณาจักรประกาศณ วันที่ ๑ กุมภาพันธ์ พ.ศ. ๒๕๖๑พลเอกประยุทธ์ จันทร์โอชานายกรัฐมนตรีพลเอกอนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑.แบบกรอกข้อมูลทะเบียนประวัติของแรงงานต่างด้าว ๓ สัญชาติ ตามมติ ครม. วันที่ ๑๖มกราคม ๒๕๖๑ (ท.บ.๑)๒.แบบกรอกข้อมูลทะเบียนประวัติผู้ติดตาม อายุต่ำกว่า ๑๘ ปี เฉพาะผู้ติดตามแรงงานตามมติ ครม. วันที่ ๑๖ มกราคม ๒๕๖๑ (แบบ ท.บ.๒)๓.คำขอจดทะเบียนและขอมีบัตรประจำตัว ขอตรวจลงตราการประทับตราอนุญาต/ขออยู่ต่อในราชอาณาจักรและการอนุญาตขอทำงานของแรงงานต่างด้าว(ท.ต.๑)๔.คำขอจดทะเบียนและขอมีบัตรประจำตัวขอตรวจลงตราการประทับตราอนุญาต/ขออยู่ต่อในราชอาณาจักรของผู้ติดตามแรงงานต่างด้าว(ท.ต.๑/๑)(ดูข้อมูลจากภาพกฎหมาย) ประกาศกระทรวงมหาดไทยเรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ ตามมติคณะรัฐมนตรีเมื่อวันที่ ๑๖ มกราคม พ.ศ. ๒๕๖๑ (ฉบับที่ ๒)[๕]ทั้งนี้ ตั้งแต่วันที่ ๑ เมษายน พ.ศ.๒๕๖๑ เป็นต้นไปภูมิกิติ/จัดทำ๑๒กุมภาพันธ์ ๒๕๖๑ปุณิกา/เพิ่มเติม๒๑ สิงหาคม๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๒๘ ง/หน้า ๑๐/๖ กุมภาพันธ์ ๒๕๖๑[๒] ข้อ๒ วรรคสี่ เพิ่มโดยประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ ตามมติคณะรัฐมนตรีเมื่อวันที่ ๑๖ มกราคม พ.ศ. ๒๕๖๑ (ฉบับที่ ๒)[๓] ข้อ๒/๑ เพิ่มโดยประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษตามมติคณะรัฐมนตรี เมื่อวันที่ ๑๖ มกราคม พ.ศ. ๒๕๖๑ (ฉบับที่ ๒)[๔] ข้อ๘/๑ เพิ่มโดยประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษตามมติคณะรัฐมนตรี เมื่อวันที่ ๑๖ มกราคม พ.ศ. ๒๕๖๑ (ฉบับที่ ๒)[๕]ราชกิจจานุเบกษา เล่ม ๑๓๕/ตอนพิเศษ ๗๙ ง/หน้า ๒๖/๔ เมษายน ๒๕๖๑